گڊا

ديھ گڊا (Deh Gadra) سنڌ جي ضلعي قمبر شهدادڪوٽ جي قبو سعيد خان تعلقي جي ھڪ ديھ جو نالو آهي جيڪا بگودڙو تپي ۾ واقع آهي.

تاريخ
بورڊ آف روينيو سنڌ جي رڪارڊ ۾ موجود 1902ع واري ھن ديھ جي نقشي مطابق ھن ديھ ۾ ڳوٺ وليداد ماڇي، ھڪ وڏو ڳوٺ شايد ڳوٺ گڊا، ڳوٺ عطا محمد ماڇي واقع ھيا[ http://map.sindhzameen.gos.pk/Taluka.aspx?district=Kamber%20Shahdad%20Kot ]. 1902 ۽ ان کان اڳ تعلقو شھدادڪوٽ ضلعو سرحد جو حصو ھيو جيڪو لاڙڪاڻو ضلعو ٺھڻ بعد ان ۾ شامل ڪيو ويو ۽ ان وقت بہ ھي ديھ تپو بگودڙو ۾ شامل ھئي. ھاڻي ھن ديھ ۾ ڳوٺ بابو ٻرڙو ۽ ڳوٺ محمد پنھل خاصخيلي معروف آھن.

جاگرافي
ھن ديھ جي اتر ۾ ديھ کوکر، اوڀر ۾ ديھ ڪور محبت ۽ ڪور اسماعيل، اولھ ۾ ديھ ماڇي ۽ ڏکڻ ۾ ديھ ڌيرو ۽ ديھ جاگير 2 واقع آهن. ھن ديھ جي مڪمل روينيو سروي ٿي آهي.

آبادي
2017 جي آدمشماري مطابق ھن ديھ جي ڳوٺن جي ڪل آبادي 1,607 ھئي جيڪا 297 خاندانن تي مشتمل ھئي..

حوالا

زمرو:قبو سعيد خان تعلقو
زمرو:قبو سعيد خان تعلقي جون ديھون
زمرو:قمبر شهدادڪوٽ ضلعي جون ديھون
زمرو:سنڌ جا ڳوٺ